แรงขายทำกำไรกดหุ้นเช้า5เม.ย.ปิดลบ2.14 จุด
หุ้นภาคเช้าวันที่ 5 เม.ย.ปิดที่ 1,076.52จุด ลดลง 2.14 จุด นักวิเคราะห์เตือนนีกลงทุนระวังแรงขายทำกำไรระยะสั้น&nbsp;
5 เม.ย. 2554

หุ้นภาคเช้าวันที่ 5 เม.ย.ปิดที่ 1,076.52จุด ลดลง 2.14 จุด นักวิเคราะห์เตือนนีกลงทุนระวังแรงขายทำกำไรระยะสั้น 
ดัชนีตลาดหลักทรัพย์แห่งประเทศไทย วันที่ 5 เม.ย. เผชิญแรงขายทำกำไรระยะสั้น หลังจากดัชนีขึ้นไปแตะที่ 1,080.11 จุด โดย ปิดตลาดในภาคเช้าที่ 1,076.52 จุด ลดลง 2.14 จุด มูลค่าการซื้อขาย 16,570.13 ล้านบาท
บริษัทหลักทรัพย์ (บล.) กรุงศรีอยุธยา เตือนนักลงทุนให้ระมัดระวังแรงขายทำกำไรระยะสั้น หลังจากที่ดัชนีปรับเพิ่มขึ้นเกือบ 8% ในช่วง 2 สัปดาห์ที่ผ่านมา 
ขณะที่ บล.เกียรตินาคิน คาดว่า วันนี้ดัชนีจะเคลื่อนไหวอยู่ในกรอบ 1,070-1,090 จุด
อย่างไรก็ตาม บล.ยูโอบี เคย์เฮียน ยังเชื่อว่า ตลาดหุ้นไทยยังอยู่ในแนวโน้มขาขึ้น เนื่องจากราคาน้ำมันดิบที่ปรับเพิ่มขึ้น และเงินทุนจากต่างชาติ แม้ว่า ในวันนี้ตลาดจะขาดปัจจัยชี้นำไปบ้าง เนื่องจากตลาดหุ้นใหญ่ๆ ในภูมิภาคปิดทำการเนื่องในเทศการเชงเม้ง
หลักทรัพย์ที่มีมูลค่าซื้อขายสูงสุด 5 อันดับ  
IRPCปิด 6.20 บาท +0.10 บาท หรือ 1.64% 
BANPU ปิด 780.00 บาท -6.00 บาท หรือ -0.76%
STA ปิด 32.00 บาท +1.50 บาท หรือ 4.92% 
TRUE ปิด 6.40 บาท +0.10 บาท หรือ 1.59%
SCB ปิด 114.50 บาท -0.50 บาท หรือ 0.43%